27/03/2012 | Administración LocalMunicipal
Arteixo
Secretaría Xeral
Delegación de competencias da Alcaldía na Xunta de Goberno Local

REFª.: MEAM/PILAR/2012 Por resolución da Alcaldía de data dezaseis de marzo de dous mil doce, acordouse publicar os seguintes acordos sobre delegación de competencias da Alcaldía na Xunta de Goberno Local: “Visto que con data de vinte e ún de xuño de 2012 por resolución da Alcaldía nº993/2011 procedeuse á delegación de competencias da Alcaldía na Xunta de Goberno. Visto que con data vinte de setembro de 2011 por resolución da Alcaldía nº 1564/2011 deixouse sen efecto a delegación efectuada na Xunta de Goberno Local no relativo única e exclusivamente á tramitación e resolución dos expedientes de LICENZAS DE OBRA MAIOR salvo que as leis sectoriais o atribúan expresamente ao pleno ou á Xunta de Goberno, outorgándose directamente pola Alcaldía. Visto que con data dez de novembro de 2011 por resolución da Alcaldía nº 1.892/2011 deixouse sen efecto a delegación efectuada na Xunta de Goberno Local no relativo única e exclusivamente ao apartado 4º “As aprobacións dos instrumentos de planeamento de desenvolvemento do planeamento xeral non expresamente atribuidas ao Pleno, así como a dos instrumentos de xestión urbanística e dos proxectos de urbanízación” outorgándose directamente pola Alcaldía. Visto que o pasado xoves día quince de marzo de 2012 entrou en vigor o Orzamento Municipal para o exercicio 2012 e as bases de execución do presuposto que foron modificadas respecto ás do exercicio anterior, modificándose a base 19 “Acumulación de fases de gasto”, e a base 38 “Normas específicas expedientes de contratacion”, que afectan, polo tanto, ao réxime actual de delegación de competencias de Alcaldía na Xunta de Goberno CONSIDERANDO que de conformidade co disposto polos artigos 20.1. b) e 23 da citada Lei, en concordancia coas previsións da lexislación autonómica de réxime local contidas no art.65 da lei 5/97, do 22 de xullo, de Réxime local de Galicia e 41.3, 43.2 e 52 do Regulamento de Organización, funcionamento e réxime xurídico das entidades locais aprobado por Real decreto 2568/86, do 28 de novembro, neste municipio é obrigatoria a constitución da Xunta de Goberno Local por ter unha poboación de dereito superior a 5.000 habitantes. No uso das atribucións que me confire a citada lexislación PRIMEIRO.- Deixar sen efecto as resolucións de Alcaldía nº 993/2011 e nº 1.564/2011 e 1.892/2011 sobre delegación de competencias da alcaldía na Xunta de Goberno local. SEGUNDO.- A Xunta de Goberno Local, cuxa atribución propia e indelegable é a asistencia permanente desta Alcaldía no exercicio das funcións das súas atribucións, e terá por delegación da Alcaldía, as competencias seguintes: 1.- Dirixir, inspeccionar e impulsar os servizos e obras municipais.2. O desenvolvemento da xestión económica de acordo co orzamento aprobado, aprobar os expedientes de modificación de créditos que sexan competencia da Alcaldía, autorizar e dispoñer gastos que tendo unha contía superior a 3.000,00 € (con carácter xeral), ou 6.000,00 € (excepcionalmente para o caso de gastos propostos polo Concelleiro delegado de Obras) que sexan competencia da Alcaldía, o recoñecemento de tódalas obrigas que correspondan ao desenvolvemento normal do orzamento, agás as derivadas de aprobación da nómina mensual e das operacións de crédito e Tesourería, incluindo os recoñecementos extraxudiciais de créditos, sempre que exista crédito orzamentario adecuado e suficiente.3.- Aprobar a oferta de emprego público de acordo co presuposto e a plantilla aprobados polo Pleno, aprobar as bases das probas para a selección do persoal e para os concursos de provisión de postos de traballo e distribuír as retribucións complementarias que non sexan fixas nin periódicas, así como o recoñecemento de antigüidade do persoal municipal.4.- Sancionar as faltas de desobediencia a súa autoridade ou por infracción das ordenanzas municipais, salvo nos casos en que tal facultade esté atribuída a outros órganos.5. As competencias atribuidas como órgano de contratación á Alcaldía pola Disposición Adicional segunda do Texto refundido da lei de contratos do sector público, aprobado polo Real decreto legislativo 3/2011, do 14 de novembro, sempre que o importe do gasto exceda de 3.000,00 € (con carácter xeral), ou 6.000,00 € excepcionalmente para o caso de contratos propostos polo Concelleiro Delegado de Obras relativos a gastos correspondentes a esa Concellería). Quedan excepcionadas desta delegación os seguintes actos administrativos: aprobación dos Plans de Seguridade e Saúde relativos a investimentos municipais, a adxudicación dos contratos, así como a formalización do documento administrativo correspondente.6.- A devolución de fianzas vinculadas aos expedientes de contratación.7.- A aprobación dos Proxectos de obras e servizos cando sexa competente para a súa contratación ou concesión e estén previstos no orzamento.8.- As competencias atribuidas pola Disposición Adicional Segunda do Texto refundido da lei de contratos do sector público, aprobado polo Real decreto legislativo 3/2011, do 14 de novembro, á Alcaldía para a adxudicación da concesión sobre bens municipais, para a adquisición de bens inmobles e dereitos suxeitos á legislación patrimonial (sempre que o importe do gasto exceda de 3.000,00 €), así como o alleamento do patrimonio.9.- A organización dos servizos administrativos da Corporación.10.- A aprobación dos expedientes de modificación de dereitos e obrigas de exercicios pechados e/ou a modificación dos saldos iniciais de obrigas e dereitos procedentes a agrupación de pechados.11.- A resolución dos expedientes de concesión de subvencións en calquera das modalidades de procedemento de concesión previsto no artigo 22 da Lei 38/2003, do 17 de novembro, xeral de subvencións.12.- A resolución dos expedientes de devolución de ingresos indebidos, exencións ou bonificacións previstas na normativa reguladora dos ingresos de dereito público aplicables a este Concello, e dos recursos e reclamacións derivados de tales acordos.13.- Resolver os recursos de reposición que se interpoñan contra os acordos adoptados pola Xunta de Goberno Local en materias delegadas pola Alcaldía-Presidencia. SEGUNDO: As atribucións delegadas teránse que exercer pola Xunta de Goberno Local nos termos e dentro dos límites desta delegación, non sendo susceptibles de ser delegadas en ningún outro órgano. No texto dos acordos adoptados pola Xunta de Goberno Local en virtude desta delegación, terase que facer constar esta circunstancia mediante a inclusión, na parte expositiva, do texto seguinte: “Considerando que a adopción deste acordo é competencia desta Xunta de Goberno Local en virtude das delegacións efectuadas polo alcalde deste concello, mediante Decreto de data 16 de marzo de 2012.” Os acordos que se adopten por delegación entenderanse ditados por esta Alcaldía como titular da competencia orixinaria, a quen se terá que manter informado do exercicio da delegación, e serán inmediatamente executivos e presuntamente lexítimos. TERCEIRO: Poderán avocarse en calquer momento as atribucións delegadas de acordo co artigo 14 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. CUARTO.- Delegar nos Tenentes de Alcalde e demais Concelleiros de área non pertencentes á Xunta de goberno a autorización e disposición de gastos ata unha contía de 3.000 euros con carácter xeral ou 6.000 € (excepcionalmente para o caso de gastos propostos polo Concelleiro delegado de Obras e terceiro teniente de Alcalde), previa verificación da existencia de crédito axeitado e suficiente pola Intervención Municipal a través da proposta de gasto correspondente. QUINTO.- Comunicar esta resolución a tódolos/as concelleiros/as afectados/as e ós diferentes departamentos municipais, para o seu coñecemento e efectos. SEXTO.- Publicar esta resolución no Boletín Oficial da Provincia, en cumprimento do disposto no artjgo 44.2 do Real Decreto 2568/1986, do 28 de novembro, polo cal se aproba o Regulamento de Organización, funcionamento e réxime xurídico das entidades locais. SÉTIMO.- Dar conta ó Pleno desta resolución na sesión extraordinaria que se convoque para dar cumprimento ó previsto no artigo 38 do Regulamento de Organización, funcionamento e réxime xurídico das entidades locais”. En Arteixo, a 16 de marzo de 2012. Asdo.: CARLOS CALVELO MARTÍNEZ ALCALDE-PRESIDENTE